Si veniu a Itàlia a buscar feina, voleu combinar els estudis amb una feina a mitja jornada o teniu pensat quedar-vos durant l'estiu per perfeccionar l'idioma, aquí us donem una sèrie de consells que us poden ser útils.
Com a ciutadans comunitaris, els catalans que tinguin la intenció de treballar a Itàlia poden optar a un lloc de treball sense necessitat d'obtenir un permís de feina.
Abans d'iniciar la vostra cerca, l' Europass és una eina que us ajudarà a presentar el vostre currículum en format europeu.
En un únic document podreu integrar totes les vostres capacitats i qualificacions de manera comprensible per als diferents països d'Europa.
EURES (European Employment Services): xarxa de cooperació per a l'ocupació i la lliure circulació de treballadors i treballadores, promoguda per la Comissió Europea i els serveis públics d'ocupació de l'Espai Econòmic Europeu, entre els quals hi ha el Servei d'Ocupació de Catalunya (SOC).
Com a portal europeu de la mobilitat professional ofereix informació general i una borsa de treball per a Itàlia i informació sobre el mercat d e treball italià així com de les condicions de vi d a.
L'EURES també disposa d'una xarxa de Consellers EURES que proporcionen serveis (online o per telèfon) d'informació, orientació i col·locació tant a sol·licitants de feina com a empresaris interessats en un mercat laboral europeu específic.
A q u í podreu obtenir el llistat de Consellers per Itàlia.
D'altra banda, si teniu entre 19 i 35 anys, compteu amb una iniciativa específica de la Comissió Europea: " Your First EURES Job ".
Aquesta ajuda a trobar feina o pràctiques en qualsevol dels 28 estats membres de la Unió Europea (més Islàndia i Noruega) als joves interessats en treballar a l'estranger.
ClicLavoro: és el portal públic del Ministeri del Treball i les Polítiques Socials del govern italià.
Disposa d'una borsa de treball a la qual podreu accedir després d'introduir el vostre currículum.
A més, aquesta pàgina web ofereix tot tipus d'informació i recursos online: des de consells per escriure el currículum en italià fins els passos a seguir per ser autònom a Itàlia, passant pel llistat de " Centri per l'impiego " (oficines d'ocupació) de totes les regions italianes.
Altres webs amb ofertes de feina diverses són: Monster, InfoJobs, Jobrapido, Indeed, Jobijoba o Experteer (només ofertes per a professionals d'alt nivell).
Alguns diaris també publiquen determinats dies de la setmana un suplement amb ofertes de feina:
En la vostra recerca de feina, també podeu adreçar-vos a una empresa de treball temporal.
Les següents ( Adecco, ALI, Euroin t erim, Manpower ) compten amb oficines en les principals ciutats italianes, però també podeu trobar les agències locals a la secció "Lavoro interinale e temporale" de les pàgines grogues de la localitat en què us establireu.
En el següent registre electrònic del Ministeri de Treball i de les Polítiques Socials podeu buscar informacions pràctiques sobre qualsevol agència autoritzada o acreditada (en el cas de les ETTs heu de seleccionar "Sezione 3.
Un dels sectors amb més ofertes és el de l'animació turística.
Si hi esteu interessats i voleu conèixer els principals operadors, podeu consultar el següent article de l portal " Informa Giovani ".
Eurodissea: programa d'intercanvi de l'Assemblea de les Regions (ARE), iniciat l'any 1985, que té per objectiu promoure oportunitats laborals entre els joves d'Europa.
Ofereix pràctiques de 3 a 7 mesos en empreses a joves d'entre 18 i 30 anys i proporcionar-los una experiència professional i l'aprenentatge i/o millora d'una llengua estrangera.
Les tres regions italianes que actualment participen en el programa i que, per tant, ofereixen la possibilitat de realitzar unes pràctiques en algun dels seus municipis són la Vall e d'Aosta (al nord-est d'Itàlia), el Trentino-Alto Adige (al nord-es t d'Itàlia) i l'illa de Sardenya.
Podeu consultar l'oferta de pràctiques, els requisits i el procés de sol·licituds a la pàgina d' Eurodyssee.
Manual de pràctiques a les institucions europees i a altres actors internacionals: l a Secretaria d'Acció Exterior i de la Unió Europea de la Generalitat de Catalunya publica des de l'any 2016 aquest manual, pensat per a facilitar als joves catalans l'accés a oportunitats formatives que permetin descobrir el funcionament de les institucions i, alhora, adquirir experiència professional.
En aquest enllaç us podreu descarregar l'última edició del manual.
Amb seu a Itàlia en trobareu tres: l'Autoritat Europea de Seguretat Alimentària (Parma), la Fundació Europea de Formació (Torí) i el Joint Research Centre (Ispra).
Altres informacions específiques per a joves:
European Voluntary Service (Servei Europeu de Voluntariat): a la seva base de dades podreu trobar totes les crides en curs de voluntariat per Itàlia.
Servizio Civile Intenazionale: organització present en més de 43 països que promou activitats i camps de voluntariat en una gran varietat de temàtiques (pau, drets humans, sostenibilitat, inclusió social, entre d'altres).
SOLVIT: es tracta d'un servei gratuït de les administracions dels països de la UE ( Islàndia, Liechtenstein i Noruega, també) que proposa solucions als problemes que puguin sorgir entre els particulars o les empreses i les autoritats d'un altre país en els casos en què hi hagi una mala aplicació de la llei europea, sempre que no s'hagi arribat als tribunals.
També poden ajudar a negociar amb les autoritats públiques nacionals problemes amb el reconeixement de qualificacions professionals, seguretat social, l'accés al mercat de béns i serveis, entre d'altres.
ENIC-NARIC: és una xarxa internacional d'oficines d'informació sobre el reconeixement de qualificacions professionals, títols estrangers i altres qualificacions a la UE, l'EEE i altres països.
L'ensenyament a Itàlia és obligatori dels 6 als 16 anys.
El sistema educatiu s'organitza de la següent manera:
Primer cicle d'instrucció: amb una durada total de 8 anys, dividits en:
Segon cicle d'instrucció: on es poden seguir dos recorreguts diferents:
S'estructura de l a següent manera:
-Programes de primer cicle ( Corso di Laurea ): té una duració de tres anys, en els quals s'han de superar 180 crèdits ECTS per poder obtenir el títol.
Aquest dóna accés a la Laurea Magistrale i a altres cursos de segon cicle.
-Programes de segon c icle ( Corso di Laurea Magistrale ): té per objectiu proporcionar a l'estudiant una formació de nivell avançat per l'exercici d'activitats d'elevada qualificació en àmbits específics.
Equiparable als nostres postgraus/màsters.
-Programes de tercer cicle: tenen una durada mínima de tres anys i proporcionen les competències necessàries per exercir (en una universitat, entitat pública o subjecte privat) activitats de recerca d'alta qualificació.
Cerca Università és un motor de cerca que us permet trobar tots els programes universitaris (de primer, segon i tercer cicle) per àrea temàtica (sanitària, social, científica o humanística) i ciutat.
-Acadèmies de Belles Arts: amb un total de 20 estatals i altres 18 legalment reconegudes en tot el territori italià, ofereixen una especialització altament qualificada en el camp de l'art: pintura, escultura, decoració i escenografia.
A continuació el llistat: Acadèmies de Belles Arts / Acadèmies de Belles Arts legalment reconegudes.
-Instituts superiors per les indústries artístiques (Isia): són centres estatals ( 5 en to t al ) per a la formació específica en el camp del disseny i la projectació gràfica.
-Conservatoris de música: centres superiors dedicats a l'ensenyament musical.
Aquí trobareu informació sobre tots els centres.
-Acadèmia nacional de dansa: amb seu a Roma, forma ballarins/es, solistes i directors de dansa.
Podeu consultar tota la seva oferta formativa a la pàgina web.
-Acadèmia nacional d'art dramàtic "Silvio D'Amico": és l'única institució de formació d'actors, actrius i directors/es de caràcter estatal que expedeix un títol universitari en aquest àmbit.
Heu de tenir en compte que a Itàlia l'avaluació es realitza normalment mitjançant exàmens orals.
Els estudiants poden escollir la data que prefereixin entre les proposades dins del pe ríode d' exàmens.
A més, si no esteu d'acord amb la nota rebuda, podeu rebutjar-la i tornar a fer l'examen.
D'altra banda, El sistema d'avaluació és totalment diferent al de Catalunya: la puntuació va del 0 al 30 (30 e lode com a menció especial), sent 18 el mínim per aprovar.
Si et vols inscriure a una universitat italiana, pots consultar en el següent enllaç tota la informació relativa al procés de matriculació, els requisits demanats i la documentació necessària per fer-ho.
A més, la majoria d'universitats compten amb un servei d'assistèn cia a estudiants estrangers.